AeroVironment Switchblade

Switchblade on mehitamata õhusõiduki väljanägemisega rakett, mida toodab Ameerika firma AeroVironment ja mis on mõeldud sõjanduses kasutamiseks. Ameerika Ühendriikide relvajõud klassifitseerivad Switchblade’i raketiks. Rakett on nii sõduri seljakotis kaasaskantav kui ka kiiresti käiku lastav õhu-, mere- või maaplatvormidelt. Switchblade’i eesmärk on lennata sihtmärgi piirkonda, fikseerida vastase asukoht ja rünnata kohe või jääda piirkonda tiirlema, et oodata sobivat hetke. 2011. aasta 1. septembril sõlmisid Ameerika Ühendriikide relvajõud lepingu 4,9 miljoni dollari väärtuses, millega tellis AeroVironmentilt täpsustamata koguses rakette. Seejärel, 20. märtsil lisati lepingusse 5,1 miljonit dollarit juurde, et täiendada inseneriteenuseid, arendada operatiivseid Switchblade’i süsteeme ja koolitada operaatoreid. 2012. aasta lõpuks oli 75 Switchblade’i saadetud Afganistanis teenivatele USA sõduritele. 2013. aasta jaanuariks oli olnud mitmeid õnnestunud juhtumeid raketi kasutamisel. 2020. aasta oktoobris avalikustas AeroVironment uuema versiooni Switchblade 600, mille ehituslikud mõõtmed ja kaasaskantava varustuse kaal on suuremad kui algsel mudelil. Switchblade 300 on loodud selleks, et tõsta kompanii suuruse jalaväeüksuse tulejõudu. Rakett on ühemehe juhitav ja selle ülesseadmine ning laskmine võtab aega alla kahe minuti. Laskmine toimub spetsiaalsest torust, millest väljudes avanevad raketi enda tiivad ja rakett lendab edasi aku energia abil. Switchblade’i juhtimine võib toimuda autonoomselt kui ka manuaalselt. Väikeste mõõtmete ja vaikse mootori tõttu on vastasel raketti keeruline radari abil tuvastada ning jälgida isegi väga väikestel kaugustel. Raketi operaator on varustatud reaalaja videovoo ja funktsiooniga Cursor-on-Target (kursor sihtmärgil), mis jagab sihtmärgi asukoha koordinaate. Juhtimine toimub spetsiaalse Switchblade 300 tulejuhtimisseadme ja vastupidava sülearvuti kaudu. Raketi kogukaal on 2,5 kg, lennuaeg 15 minutit ja sidekaugus 10 kilomeetrit. Lennukiirus on 101 km/h, mille juures on maksimaalne laskumiskiirus 160 km/h. Rakett on varustatud kahe esi- ja külgvaate kaameratega ning ninas asuva infrapunakaameraga. Mudel 300 hinnaks on ligikaudu 6000$. USA relvajõud võtsid kasutusele suurema raketi Switchblade 600, mille lennuaeg on üle 40 minuti ja sidekaugus ligikaudu 40 kilomeetrit. Switchblade 600 on võimalik üles seada ligikaudu kümne minutiga. Süsteemi kogukaal on 54,4 kg, kuhu kuuluvad raketi (15 kg) ja tulejuhtimissüsteemi (31 kg) kaasaskantavad kastid. Uuema mudeli suurim eelis on soomust läbistava lõhkepea kandmise võimekus.  Ukraina Бійці ССО показали застосування дронів “Switchblade 300” (vaadatud: 30.12.2022) S. Ackerman, "Tiny, Suicidal Drone/Missile Mashup Is Part of U.S.' Afghanistan Arsenal," Wired, 12 March 2013. [Online]. Available: https://www.wired.com/2013/03/switchblade-afghanistan/. [Accessed 31 March 2022]. B. Baker, "Kamikaze drones – the military robots set to self destruct," Army Technology, 05 August 2012. [Online]. Available: https://www.army-technology.com/analysis/featurekamikaze-drones-military-robots-self-destruct/. [Accessed 14 April 2022]. AeroVironment, "U.S army awards AeroVironment $5.1 million order for Switchblade loitering munition systems and services," 23 March 2012. [Online]. Available: avinc.com/resources/pressreleases/view/u.s._army_awards_aerovironment_5.1_million_order_for_switchblade_loitering_. [Accessed 28 March 2022]. P. McLeary, "U.S. Army Wants More Switchblades," DefenseNews, 12 Februaury 2013. [Online]. Available: https://archive.today/20140427195428/http://www.defensenews.com/article/20130212/DEFREG02/302120017/U-S-Army-Wants-More-Switchblades#selection-1315.106-1315.122. [Accessed 31 March 2022]. S. Trimble, "AeroVironment Unveils Switchblade 600 Loitering Missile," Aviation Week, 01 October 2020. [Online]. Available: https://aviationweek.com/defense-space/missile-defense-weapons/aerovironment-unveils-switchblade-600-loitering-missile. [Accessed 28 March 2022]. AeroVironment, "Switchblade 300 datasheet," AeroVironment, [Online]. Available: https://www.avinc.com/images/uploads/product_docs/Switchblade_300_Datasheet_220114.pdf. [Accessed 28 March 2022]. iNEWS, "The U.S. Army's Switchblade UAV has a battery life of 15 minutes. It is not as powerful as a grenade. What can it be used for?," iNEWS, 15 April 2022. [Online]. Available: https://inf.news/ne/military/fbbc82142277660c9d99ea4e11f9482d.html. [Accessed 14 April 2022]. P. Aitken, "Switchblade drones US sending to Ukraine may be 'game changers'," FoxNews, 17 March 2022. [Online]. Available: https://www.foxnews.com/world/switchblade-drones-ukraine-game-changers.amp. [Accessed 02 May 2022]. J. Judson, "AeroVironment debuts bigger, anti-armor loitering missile," DefenseNews, 01 October 2020. [Online]. Available: https://www.defensenews.com/land/2020/10/01/aerovironment-debuts-bigger-anti-armor-loitering-missile/. [Accessed 28 March 2022]. AeroVironment, "Switchblade 600 Datasheet," AeroVironment, [Online]. Available: https://www.avinc.com/images/uploads/product_docs/Switchblade_600_Datasheet_07192021.pdf. [Accessed 28 March 2022]. Бійці ССО показали застосування дронів “Switchblade 300” (vaadatud: 30.12.2022) Switchblade 300 AeroVironment veebisait